נאשר ‎ לבנייה ‎ בהתנחלויות ‎ קוראים‎ "הפסקה"‎ 

הביקורים ‎ של ‎ בכירי ‎ ממשל ‎ אובאמה ‎ בישראל ‎ נועדו ‎ לקדם ‎ הסכמות‎ 
אסטרטגיות ‎ בנושא ‎ אירן ‎ וסוריה, ‎ אך ‎ בעיקר ‎ -  בנושא ‎ הרחבת ‎ ההתנחלויות.‎ 


ברק ‎ אובאמה, ‎ נשיא ‎ ארצות-הברית, ‎ התחיל ‎ את ‎ כהונתו‎ 
בהכרזה ‎ על ‎ מדיניות ‎ נחושה ‎ במזרח-התיכון, ‎ המבוססת ‎ על‎ 
העקרון ‎ -  שתי ‎ מדינות ‎ לשני ‎ העמים. ‎ כדי ‎ להוכיח ‎ את ‎ רצינות‎ 
כוונתו ‎ להשיג ‎ את ‎ הפתרון ‎ המדיני ‎ הזה, ‎ תבע ‎ אובאמה‎ 
מממשלת ‎ נתניהו ‎ להקפיא ‎ את ‎ הבנייה ‎ בהתנחלויות, ‎ בהתאם‎ 
למחויבותה ‎ לפי ‎ "מפת ‎ הדרכים".‎ 

נתניהו ‎ מצירו, ‎ אשר ‎ ככפוי ‎ שד ‎ הוציא ‎ מפיו ‎ ביטוי ‎ של‎ 
תמיכה ‎ ברעיון ‎ של ‎ שתי ‎ מדינות, ‎ הכריז ‎ בפומבי, ‎ כי ‎ הבנייה‎ 
בהתנחלויות ‎ לא ‎ תיפסק. ‎ הוא ‎ הוסיף ‎ לכך ‎ את ‎ הפרובוקציה‎ 
האחרונה ‎ של ‎ ההתנחלות ‎ בשכונה ‎ המזרח-ירושלמית ‎ שייח‎ 
ג׳ראח.‎ 

בינתיים ‎ נערכו ‎ מפגשים ‎ בין ‎ שרים ‎ בממשלה, ‎ וביניהם, ‎ שר‎ 
הביטחון ‎ ברק, ‎ לבין ‎ פקידים ‎ בכירים ‎ בממשל ‎ אובאמה,‎ 
וההכרזה ‎ התקיפה ‎ של ‎ אובאמה ‎ בנושא ‎ ההתנחלויות, ‎ כך‎ 
מסתבר, ‎ מתחילה ‎ להתמוסס.‎ 

לקראת ‎ ביקורו ‎ השבוע ‎ של ‎ השליח ‎ האמריקאי ‎ ג׳ורג׳‎ 
מיטשל, ‎ פורסם ‎ בתקשורת, ‎ כי ‎ ישראל ‎ וארה״ב ‎ קרובות‎ 
להבנה, ‎ לפיה ‎ תושלם ‎ בנייתם ‎ של ‎ פרוייקטים ‎ בהתנחלויות,‎ 
הכוללים ‎ 2,500  ■חידות ‎ דיור. ‎ בתמורה ‎ יתחייב ‎ נתניהו ‎ לא‎ 
להתחיל ‎ בפרויקטים ‎ חדשים ‎ של ‎ בנייה ‎ בהתנחלויות.‎ 

אם ‎ אכן ‎ זה ‎ מתווה ‎ ההסכם ‎ בין ‎ ממשל ‎ אובאמה ‎ לנתניהו, ‎ כי‎ 
אז ‎ אפשר ‎ לומר, ‎ שההיסטוריה ‎ חוזרת, ‎ וכי ‎ מה ‎ שהיה ‎ הוא ‎ מה‎ 
שיהיה. ‎ המדיניות ‎ הרשמית ‎ של ‎ ארה״ב, ‎ במשך ‎ עשרות ‎ השנים‎ 
שחלפו ‎ מאז ‎ מלחמת ‎ יוני ‎ 1967, ‎ הייתה, ‎ שההתנחלויות‎ 
מנוגדות ‎ לחוק ‎ הבינלאומי, ‎ ולכן ‎ על ‎ ישראל ‎ לפנותן. ‎ אך‎ 
בפועל, ‎ הממשלים ‎ השונים ‎ בארה״ב ‎ רשמו ‎ לפניהם ‎ את ‎ המידע‎ 
לגבי ‎ הבנייה ‎ בהתנחלויות, ‎ אך ‎ לא ‎ עשו ‎ דבר, ‎ כדי ‎ להפסיקה.‎ 
התוצאה ‎ הידועה ‎ -  כ-300 ‎ אלף ‎ מתנחלים ‎ חיים ‎ ברחבי ‎ הגדה,‎ 
ועוד ‎ כ-200 ‎ אלף ‎ מתנחלים ‎ מתגוררים ‎ בתחומי ‎ ירושלים‎ 
המזרחית, ‎ שסופחה ‎ לישראל ‎ (סיפוח ‎ שגם ‎ הוא ‎ מעולם ‎ לא‎ 
הוכר ‎ בידי ‎ ממשל ‎ ארה״ב).‎ 

והנה ‎ אנו ‎ עדים ‎ לשידור ‎ חוזר ‎ של ‎ הפרקטיקה ‎ ההתנחלותית:‎ 
ראשי ‎ הממסד ‎ הישראלי ‎ מגיעים ‎ עם ‎ ראשי ‎ הממשל ‎ האמריקאי‎ 
להסכם, ‎ לפיו ‎ יבנו ‎ בהתנחלויות ‎ "רק" ‎ מספר ‎ מסוים ‎ של‎ 


יחידות ‎ דיור. ‎ על ‎ בסיס ‎ אישור ‎ זה ‎ ממשיכים ‎ בבנייה ‎ של ‎ אלפי‎ 
יחידות ‎ דיור. ‎ לאחר ‎ זמן ‎ מסוים, ‎ מגלה ‎ הממשל ‎ האמריקאי, ‎ כי‎ 
בונים ‎ מעבר ‎ למה ‎ שהוסכם, ‎ ואז ‎ מתחיל ‎ מו״מ ‎ נוסף ‎ שבסיומו,‎ 
שוב ‎ מסכים ‎ הממשל ‎ ל״השלמת ‎ הבנייה", ‎ וחוזר ‎ חלילה.‎ 


סולידריות ‎ עם ‎ תושבי ‎ העיר ‎ רהט‎ 

מול ‎ פרובוקציה ‎ גזענית ‎ בחסות ‎ המשטרה‎ 

בעקבות ‎ התקדים ‎ של ‎ הביקור ‎ הפרובוקטיבי ‎ של ‎ מנהיגי‎ 
הימין ‎ הפאשיסטי ‎ באום ‎ אל-פחם, ‎ קיבלו ‎ אותם ‎ גזענים,‎ 
ובראשם ‎ ח״כ ‎ מיכאל ‎ בן ‎ ארי‎ (האיחוד ‎ הלאומי), ‎ ברוך ‎ מרזל‎ 
ואיתמר ‎ בן ‎ גביר, ‎ אישור ‎ ל״תהלוכה" ‎ פרובוקטיבית ‎ בעיר ‎ רהט‎ 
ביום ‎ א׳ ‎ השבוע‎ (26.7).‎ 

ערב ‎ הביקור, ‎ ערכה ‎ הוועדה ‎ העממית ‎ של ‎ העיר ‎ רהט ‎ הפגנה‎ 
ערבית-יהודית ‎ של ‎ סולידריות ‎ עם ‎ תושבי ‎ העיר ‎ ושל ‎ תמיכה‎ 
בדו-קיום ‎ ובזכות ‎ של ‎ הקהילה ‎ הערבית ‎ בישראל ‎ לחיות‎ 
בשלווה, ‎ ללא ‎ הפגנות ‎ שנאה ‎ ברחובותיה. ‎ ההפגנה ‎ התקיימה‎ 
בפארק ‎ המרכזי ‎ של ‎ רהט.‎ 

ביום ‎ ה״ביקור״ ‎ של ‎ 50  הגזענים, ‎ ערכו ‎ תושבי ‎ רהט‎ 
תהלוכה ‎ בכביש ‎ הראשי ‎ של ‎ רהט ‎ ובעיר ‎ הוכרזה ‎ שביתה‎ 
כללית. ‎ הוועדה ‎ העממית ‎ קראה ‎ לכל ‎ כוחות ‎ השלום ‎ ולכל‎ 
מתנגדי ‎ הגזענות ‎ לעמוד ‎ לצידם ‎ של ‎ תושבי ‎ רהט, ‎ כדי ‎ להוכיח,‎ 
כי ‎ קומץ ‎ קטן ‎ של ‎ גזעני ‎ הימין ‎ הקיצוני ‎ לא ‎ יצליח ‎ לפגוע‎ 
בשכנות ‎ הטובה ‎ בין ‎ תושבי ‎ המדינה.‎ 

הפרובוקציה ‎ של ‎ פעילי ‎ הימין ‎ הקיצוני ‎ התקיימה ‎ על ‎ רקע‎ 
ההריסות ‎ הנמשכות ‎ של ‎ צריפים ‎ ביישובים ‎ הבדואיים ‎ שאינם‎ 
מוכרים ‎ וגם ‎ באלה ‎ המוכרים. ‎ לאחרונה ‎ הרסו, ‎ בחסות‎ 
המשטרה, ‎ שני ‎ צריפים ‎ בכפר ‎ הבדואי ‎ הבלתי ‎ מוכר ‎ א-סיר‎ 
ועוד ‎ צריף ‎ בכפר ‎ המוכר ‎ ביר ‎ הדאג׳.‎ 

לכך ‎ יש ‎ להוסיף ‎ הכרעות ‎ משפטיות, ‎ השוללות ‎ את ‎ זכויות‎ 
התושבים ‎ הבדואים, ‎ שרובם ‎ מתגוררים ‎ במתחמים, ‎ אליהם‎ 
הועברו ‎ בידי ‎ השלטונות, ‎ שהפקיעו ‎ את ‎ אדמותיהם. ‎ כך,‎ 
למשל, ‎ אישר ‎ בית ‎ המשפט ‎ המחוזי ‎ בבאר ‎ שבע ‎ את ‎ הריסתו‎ 
של ‎ כפר ‎ בדואי ‎ לא ‎ מוכר, ‎ כדי ‎ לפנות ‎ שטח ‎ להרחבת ‎ יישוב‎ 
הווילות ‎ עומר.‎ 


דמוקרטיה‎ /2‎ 


פירומניה ‎ במזרח-ירושלים‎ 

"תוכניות ‎ הבנייה ‎ החדשות ‎ בשכונת ‎ שייח ‎ ג׳ראח ‎ בירושלים‎ 
המזרחית, ‎ בלב ‎ שכונה ‎ ערבית ‎ מובהקת, ‎ הן ‎ לא ‎ פחות‎ 
מפירומניה, ‎ ממשחק ‎ באש״ ‎ -  התריע ‎ ח״ב ‎ דב ‎ חנין‎ (חד״ש)‎ 
בדיון ‎ במליאה‎ (22.7).‎ 

ירושלים, ‎ ציין ‎ הנין, ‎ היא ‎ המקום ‎ הרגיש ‎ ביותר ‎ הן ‎ מבחינת‎ 
היהודים ‎ והערבים ‎ והן ‎ מבחינה ‎ בינלאומית. ‎ אך ‎ בתוכנית‎ 
לבנייה ‎ בשייח ‎ ג׳ראח ‎ נוסף ‎ גם ‎ המימד ‎ של ‎ מעורבות ‎ של‎ 
גורמים ‎ קיצוניים ‎ כמו ‎ מיליונר ‎ הקזינו ‎ מוסקוביץ׳, ‎ המהמר ‎ על‎ 
העתיד ‎ של ‎ כלל ‎ הישראלים.‎ 

בהקשר ‎ זו ‎ הוקיע ‎ הנין ‎ את ‎ ההונאה ‎ שבקביעת ‎ נתניהו,‎ 
לפיה, ‎ גם ‎ הערבים ‎ יכולים ‎ לבנות ‎ במערב ‎ ירושלים. ‎ לפי‎ 
הכללים ‎ של ‎ מינהל ‎ מקרקעי ‎ ישראל, ‎ הדגיש ‎ חנין, ‎ רק ‎ אזרחים‎ 
ישראלים, ‎ או ‎ כאלה ‎ הזכאים ‎ לעלות ‎ לפי ‎ חוק ‎ השבות(יהודים),‎ 
רשאים ‎ לקנות ‎ ולבנות ‎ בירושלים ‎ המערבית.‎ 

אבטלה ‎ ואינפלציה ‎ מכות ‎ בעובדים‎ 

ח״כ ‎ מוחמד ‎ ברכה ‎ העלה ‎ במליאת ‎ הכנסת ‎ את ‎ שאלת‎ 
המחיר ‎ החברתי ‎ הכבד ‎ שגובות ‎ האבטלה ‎ והאינפלציה,‎ 
ששיעוריהן ‎ עולים. ‎ המכות ‎ הלאה ‎ פוגעות ‎ בשכבות ‎ רבות,‎ 
ולכן ‎ חיוני ‎ שכל ‎ הנפגעים ‎ ישלבו ‎ ידיים ‎ במערכה ‎ נגדן.‎ 


בית ‎ המחוקקים‎ 

פטור ‎ לסטודנט ‎ מתשלום ‎ לביטוח ‎ הלאומי‎ 

ח״כ ‎ מוחמד ‎ ברכה ‎ (חד״ש) ‎ העלה ‎ בקריאה ‎ טרומית‎ (22.7)‎ 
את ‎ הצעת ‎ החוק ‎ שיזם ‎ בדבר ‎ מתן ‎ פטור ‎ לסטודנטים ‎ מתשלום‎ 
דמי ‎ ביטוח ‎ לאומי. ‎ ברכה ‎ נימק ‎ זאת ‎ בכך, ‎ שסטודנטים‎ 
משלמים ‎ כשהם ‎ אינם ‎ עובדים ‎ ויש ‎ להם ‎ הוצאות ‎ רבות,‎ 
והוסיף, ‎ שחשוב ‎ להקל ‎ על ‎ סטודנטים ‎ משכבות ‎ מוחלשות.‎ 

נוכח ‎ התנגדות ‎ הממשלה ‎ להצעת ‎ החוק, ‎ סוכם ‎ כי ‎ הנושא‎ 
יועבר ‎ לדיון ‎ בוועדת ‎ העבודה ‎ והרווחה ‎ של ‎ הכנסת.‎ 

גמלה ‎ -  לחשבון ‎ משותף ‎ של ‎ שני ‎ בני ‎ הזוג‎ 

ח ״כ ‎ דב ‎ הנין ‎ העלה ‎ בקריאה ‎ טרומית ‎ (22.7) ‎ הצעתך ‎ חוק‎ 
שיזם, ‎ ואשר ‎ נועדה ‎ לשים ‎ קץ ‎ לגישה ‎ הפטריאכלית, ‎ לפיה‎ 
גמלה ‎ המיועדת ‎ לתא ‎ המשפחתי ‎ מועברת ‎ לחשבון ‎ בנק‎ 
הרשום ‎ רק ‎ על ‎ שמו ‎ של ‎ הגבר, ‎ בתואנה ‎ שהוא ‎ ראש ‎ המשפחה.‎ 
הנין ‎ מציע ‎ שהגמלה ‎ תועבר ‎ לחשבון ‎ משותף, ‎ או ‎ בחלקים‎ 
שווים ‎ לחשבונות ‎ של ‎ שני ‎ בני ‎ הזוג.‎ 

תשובה ‎ והצבעה ‎ על ‎ הצעת ‎ החוק ‎ נידחו ‎ למועד ‎ אחר.‎ 
רציפות ‎ להצעת ‎ החוק ‎ "המזהם ‎ משלם"‎ 
מליאת ‎ הכנסת ‎ החילה ‎ בשבוע ‎ שעבר ‎ רציפות ‎ על ‎ הצעת‎ 
החוק ‎ "המזהם ‎ משלם ‎ (אחריות ‎ אישית)", ‎ שיזם ‎ ח״כ ‎ הנין,‎ 
ואשר ‎ אושרה ‎ בכנסת ‎ הקודמת ‎ בקריאה ‎ ראשונה.‎ 

הנין: ‎ "הטלת ‎ אחריות ‎ אישית ‎ על ‎ האשמים ‎ בזיהום ‎ ועל‎ 
המרוויחים ‎ ממנו ‎ חיונית ‎ להגנת ‎ הסביבה ‎ והבריאות".‎ 
הצעת ‎ חוק ‎ הנכבה ‎ -  אושרה ‎ בטרומית‎ 
ברוב ‎ קולות ‎ של ‎ 38  חברי ‎ קואליציה ‎ ובהתנגדות ‎ של ‎ 14 
חברי ‎ אופוזיציה, ‎ אישרה ‎ הכנסת ‎ (22.7) ‎ בקריאה ‎ טרומית ‎ את‎ 
הגירסה ‎ השנייה ‎ של ‎ "חוק ‎ הנכבה", ‎ שיזם ‎ ח״כ ‎ אלכס ‎ מילר‎ 
(״ישראל ‎ ביתנו״). ‎ בין ‎ המתנגדים ‎ להצעת ‎ החוק ‎ -  הח״כים‎ 
של ‎ חד״ש, ‎ מרצ, ‎ בל״ד, ‎ התנועה ‎ האיסלמית, ‎ וכן ‎ הח״כים‎ 
אופיר ‎ פינס, ‎ יולי ‎ תמיר ‎ ואיתן ‎ כבל ‎ מסיעת ‎ העבודה.‎ 


פותחים ‎ את ‎ הברז ‎ -  ואין ‎ מים‎ 

הכיבוש ‎ מצמיא ‎ את ‎ תושבי ‎ הגדה ‎ המערבית‎ 

פותחים ‎ את ‎ הברז ‎ ואין ‎ מים ‎ -  לא ‎ לרחצה ‎ וגם ‎ לא ‎ לשתיה,‎ 

לא ‎ יום, ‎ לא ‎ יומיים ‎ אלא ‎ חודשים ‎ רבים ‎ בחום ‎ הקיץ. ‎ מאז‎ 
חודש ‎ מרס ‎ השנה, ‎ זה ‎ מצבן ‎ של ‎ משפחות ‎ רבות ‎ בכפר ‎ קרוואת‎ 
בניי ‎ זייד ‎ ושל ‎ תושבי ‎ הכפרים ‎ השכנים ‎ -  כופור ‎ עין, ‎ רמאני,‎ 
ונאבי ‎ סלאח, ‎ בסך ‎ הכל ‎ ־  כ-15 ‎ אלף ‎ נפש. ‎ תושבי ‎ הכפרים‎ 
הצמאים ‎ יכולים ‎ לראות, ‎ מעבר ‎ לגדרות ‎ ההתנחלויות‎ 
הסמוכות, ‎ דשאים ‎ ירוקים ‎ וממטרות ‎ מסתובבות. ‎ מצב ‎ דומה‎ 
קיים ‎ בחלקים ‎ רבים ‎ של ‎ הגדה ‎ המערבית.‎ 

מאז ‎ הכיבוש ‎ ב־1967, ‎ הכיבוש ‎ הישראלי ‎ השתלט ‎ על ‎ רוב‎ 
מקורות ‎ המים ‎ בגדה ‎ המערבית. ‎ אקוויפר ‎ ההר, ‎ ממנו ‎ מופקים‎ 
מדי ‎ שנה ‎ 600  מיליון ‎ ממ״ק, ‎ נחשב ‎ "מאגר ‎ משותף", ‎ שישראל‎ 
רשאית ‎ להשתמש ‎ בחלק ‎ ממנו. ‎ אך ‎ בפועל ‎ ישראל ‎ נוטלת ‎ 80% 
מהמים, ‎ ואילו ‎ למיליוני ‎ התושבים ‎ הפלסטינים ‎ מוקצית‎ 
״מכסה״ ‎ של ‎ 20%  בלבד ‎ מהמאגר. ‎ מאגרי ‎ מים ‎ אחרים, ‎ כגון‎ 
אלה ‎ המצויים ‎ בבקעת ‎ הירדן, ‎ מנוצלים ‎ גם ‎ הם ‎ בעיקר ‎ בידי‎ 
ישראלים, ‎ בעוד ‎ שלפלסטינים ‎ נותרות ‎ כמויות ‎ מועטות ‎ בלבד.‎ 

הצריכה ‎ הממוצעת ‎ לנפש, ‎ לצרכים ‎ ביתיים ‎ ועירוניים,‎ 
עומדת ‎ בישראל ‎ ובהתנחלויות ‎ על ‎ 235  ליטר ‎ ליום, ‎ ואילו‎ 
בשטחים ‎ הפלסטיניים ‎ הכבושים ‎ -  על ‎ 66  ליטר ‎ בלבד.‎ 

227,500  בני ‎ אדם ‎ חיים ‎ ב-220 ‎ כפרים ‎ פלסטיניים, ‎ שכלל‎ 
אינם ‎ מחוברים ‎ לרשת ‎ המים. ‎ 190,000  פלסטינים ‎ נוספים‎ 
מקבלים ‎ מים ‎ מרשת ‎ מים ‎ מצומצמת ‎ וחלקית.‎ 

הסכמי ‎ אוסלו ‎ הנציחו ‎ את ‎ השליטה ‎ הישראלית ‎ במקורות‎ 
המים ‎ ובשאיבתם. ‎ הפלסטינים ‎ הניחו ‎ אז, ‎ כי ‎ מדובר ‎ בהסכם‎ 
ביניים ‎ זמני, ‎ וכי ‎ לפי ‎ לוח ‎ הזמנים ‎ שנקבע ‎ תקום ‎ עד ‎ מאי ‎ 1999 
מדינה ‎ פלסטינית ‎ בעלת ‎ שליטה ‎ במשאבים ‎ הטבעיים. ‎ אך ‎ זה,‎ 
כידוע, ‎ לא ‎ קרה.‎ 

הכפר ‎ קרוואת ‎ בני ‎ זייד, ‎ הבנוי ‎ על ‎ צלע ‎ הר, ‎ הוא ‎ דוגמא‎ 
בולטת ‎ למצב ‎ הקשה ‎ בהספקת ‎ המים. ‎ תושבים ‎ רבים, ‎ שלביתם‎ 
לא ‎ מגיעים ‎ מים ‎ זורמים, ‎ נאלצים ‎ לרכוש ‎ מים ‎ המובאים‎ 
במיכליות ‎ במחירים ‎ מופקעים ‎ -  עד ‎ 40  שקלים ‎ לממ״ק ‎ מים,‎ 
פי ‎ עשרה ‎ ממחיר ‎ המים ‎ בישראל ‎ או ‎ בהתנחלויות. ‎ ישנן‎ 
משפחות ‎ בכפר, ‎ המוציאות ‎ עד ‎ מחצית ‎ הכנסתן ‎ החודשית ‎ על‎ 
מים. ‎ מעין ‎ עבוד, ‎ שלפני ‎ הכיבוש ‎ סיפק ‎ את ‎ צרכיהם ‎ של‎ 
תושבי ‎ הכפר, ‎ נמצא ‎ בשליטת ‎ "מקורות", ‎ ורק ‎ חלק ‎ קטן‎ 
ממימיו ‎ מגיע ‎ אליהם.‎ 

לפי ‎ החוק ‎ הבינלאומי, ‎ אספקת ‎ מים ‎ בכמות ‎ מספקת‎ 
לאזרחים ‎ הפלסטינים ‎ ־  לצרכים ‎ ביתיים, ‎ ציבוריים ‎ וחקלאיים‎ 
-  אינה ‎ "טובה" ‎ או ‎ "הסד" ‎ של ‎ שלטון ‎ הכיבוש. ‎ זו ‎ חובתו.‎ 

למסע ‎ המחאה ‎ נגד ‎ מדיניות ‎ ההצמאה ‎ של ‎ התושבים‎ 
הפלסטינים ‎ חברו ‎ יחד ‎ ארגונים ‎ שונים, ‎ וביניהם ‎ -  אנרכיסטים‎ 
נגד ‎ הגדר, ‎ ברית ‎ הנוער ‎ הקומוניסטי ‎ הישראלי, ‎ בת ‎ שלום, ‎ גוש‎ 
שלום, ‎ הוועד ‎ הישראלי ‎ נגד ‎ הריסת ‎ בתים, ‎ הוועד ‎ הישראלי‎ 
נגד ‎ עינויים, ‎ המרכז ‎ לאינפורמציה ‎ אלטרנטיבית, ‎ חד״ש, ‎ יש‎ 
גבול, ‎ מרצ, ‎ מק״י, ‎ סדאקה-רעות, ‎ קואליציית ‎ נשים ‎ לשלום‎ 
ורופאים ‎ למען ‎ זכויות ‎ אדם.‎ 

הארגונים ‎ מתכננים ‎ מסע ‎ מחאה, ‎ הכולל ‎ הבאת‎ 
מיכליות ‎ מים ‎ לכפר ‎ קרוואת ‎ בני■ ‎ ז״ד, ‎ ביום ‎ ששי, ‎ 7 
באוגוסט. ‎ פרטים ‎ יפורסמו.‎ 

המחאות ‎ למימון ‎ מסע ‎ המחאה ‎ ניתן ‎ לשלוח ‎ לפקודת ‎ "מטה‎ 
הקואליציה״ ‎ ת.ד. ‎ 1335, ‎ כפר-סבא, ‎ 44113, ‎ או ‎ לחשבון ‎ מס׳‎ 
1 19442  בבנק ‎ הפועלים ‎ סניף ‎ 679, ‎ טשרניחובסקי, ‎ כפר ‎ סבא.‎ 


בלבלה ‎ וחבר ‎ ה /3‎ 


גם ‎ הפרטה‎ ,  גם ‎ גזענות‎ 

בהעדר ‎ רוב ‎ לקואליציה, ‎ משכה ‎ הממשלה ‎ בשבוע ‎ שעבר ‎ את ‎ הצעת ‎ החוק‎ 
בדבר ‎ הפרטת ‎ קרקעות ‎ המדינה. ‎ אך ‎ הנושא ‎ לא ‎ ירד ‎ מעל ‎ סדר ‎ היום.‎ 


בדיון ‎ שקדם ‎ להצבעה ‎ שנדחתה ‎ בסופו ‎ של ‎ דבר ‎ (20-21‎ 
ביולי), ‎ הסבירו ‎ חברי ‎ כנסת ‎ בסיעת ‎ חד״ש ‎ את ‎ התנגדותם‎ 
הנחרצת ‎ להצעת ‎ החוק ‎ הממשלתית ‎ בדבר ‎ הפרטת ‎ קרקעות,‎ 
המוחזקות ‎ בידי ‎ מינהל ‎ מקרקעי ‎ ישראל.‎ 

ח״כ ‎ דב ‎ חנין ‎ ציין, ‎ כי ‎ יש ‎ מקום ‎ לרפורמה, ‎ שתהפוך ‎ את‎ 
מינהל ‎ מקרקעי ‎ ישראל, ‎ החולש ‎ על ‎ 93%  מהקרקע ‎ בישראל,‎ 
למחויב ‎ יותר ‎ לכל ‎ הקבוצות ‎ באוכלוסייה ‎ ולשקוף ‎ יותר‎ 
בהחלטות. ‎ אך ‎ הצעת ‎ החוק ‎ הממשלתית ‎ פועלת ‎ בדיוק ‎ בכיוון‎ 
ההפוך, ‎ ומחוללת ‎ שינוי ‎ מהותי ‎ ביותר ‎ בהליך ‎ של ‎ דיון ‎ מהיר.‎ 

נקודת ‎ המוצא ‎ של ‎ הרפורמה ‎ הממשלתית ‎ היא, ‎ שקרקע ‎ הוא‎ 
מוצר ‎ כלכלי, ‎ שייעודו ‎ היחיד ‎ -  רווח ‎ לבעלים ‎ הפרטיים. ‎ זו‎ 
תפיסה ‎ ניאו-ליברלית, ‎ שנועדה ‎ לחלק ‎ מחדש ‎ את ‎ העושר‎ 
בחברה, ‎ ובמקרה ‎ זה ‎ -  בקרקע, ‎ כך ‎ שתתאפשר ‎ צבירת ‎ הון‎ 
קרקעי ‎ בידי ‎ קבוצה ‎ קטנה ‎ של ‎ אנשים.‎ 

צבירת ‎ הון ‎ קרקעי, ‎ ציין ‎ חנין, ‎ עומדת ‎ בסתירה ‎ לחוק ‎ יסוד‎ 
מינהל ‎ מקרקעי ‎ ישראל, ‎ שאסר ‎ על ‎ העברת ‎ בעלות ‎ על ‎ קרקע‎ 
מידי ‎ המדינה ‎ לידי ‎ אנשים ‎ פרטיים. ‎ אך ‎ תוך ‎ כדי ‎ פגיעה‎ 
במשטר ‎ החוקתי, ‎ קובעים ‎ שינוי ‎ בחוק ‎ יסוד ‎ באמצעות ‎ חוק‎ 
רגיל.‎ 

הרפורמה ‎ הממשלתית ‎ גם ‎ מסמיכה ‎ גוף ‎ שאינו ‎ נבחר, ‎ רשות‎ 
מינהלית, ‎ לקבוע ‎ למי ‎ מעבירים ‎ ולמי ‎ מוכרים. ‎ ההרכב ‎ של‎ 
"מועצת ‎ מקרקעי ‎ ישראל", ‎ שתוקם ‎ לפי ‎ החוק‎ ,הוא ‎ אבסורדי:‎ 
8  נציגי ‎ ממשלה ‎ ו-8 ‎ נציגי ‎ הקרן ‎ הקיימת. ‎ אין ‎ במועצה ‎ נציגות‎ 
לציבור ‎ הערבי, ‎ לפריפריה, ‎ לארגונים ‎ סביבתיים ‎ וחברתיים ‎ - 
והם ‎ יכריעו ‎ בגורל ‎ הנכס ‎ הציבורי ‎ החשוב ‎ ביותר. ‎ נוסף ‎ לכך,‎ 
לא ‎ נמסרו ‎ פרטים ‎ על ‎ החלפות ‎ קרקע ‎ מתוכננות ‎ בין ‎ הממשלה‎ 
לבין ‎ הקרן ‎ הקיימת.‎ 

אחד ‎ הסיכונים ‎ הגדולים ‎ ברפורמה ‎ הממשלתית ‎ הוא,‎ 
שהצעת ‎ החוק ‎ תאפשר ‎ להעביר ‎ לאנשים ‎ פרטיים ‎ בעלות ‎ לא‎ 
רק ‎ על ‎ שטחים ‎ בנויים, ‎ אלא ‎ גם ‎ על ‎ שטחים ‎ פנויים, ‎ שטרם ‎ בנו‎ 
עליהם. ‎ זו ‎ בעצם ‎ הפרטה ‎ לבעלי ‎ הון, ‎ בעוד ‎ שהציבור ‎ הערבי,‎ 
הסובל ‎ ממצוקת ‎ קרקע ‎ קשה, ‎ לא ‎ יקבל ‎ קרקע.‎ 
ליבת ‎ הרפורמה ‎ -  שינוי ‎ משטר ‎ הבעלות‎ 

ח״כ ‎ חנא ‎ סוייד ‎ הדגיש, ‎ כי ‎ הרפורמה ‎ המוצעת ‎ היא ‎ עסקת‎ 
המקרקעין ‎ הגדולה ‎ ביותר ‎ שנעשתה ‎ אי ‎ פעם ‎ בישראל. ‎ סוייד‎ 
חישב ‎ ומצא, ‎ כי ‎ במחיר ‎ ממוצע ‎ של ‎ 50  אלף ‎ דולר ‎ לדונם ‎ קרקע‎ 
עירונית, ‎ הערך ‎ הכולל ‎ של ‎ הרפורמה ‎ הוא ‎ 50  מיליארד ‎ דולר‎ 
לפחות. ‎ ולדיונים ‎ ברפורמה ‎ בעלת ‎ משמעות ‎ כזאת ‎ הקציבו‎ 
חודשיים ‎ ימים ‎ בלבד.‎ 

ליבת ‎ הרפורמה, ‎ ציין ‎ סוייד, ‎ היא ‎ שינוי ‎ משטר ‎ הבעלות.‎ 
הטענות ‎ לגבי ‎ הבירוקרטיה ‎ במינהל ‎ הן ‎ כיסוי ‎ לדבר ‎ המהותי,‎ 
שכן ‎ במקום ‎ מינהל ‎ מקימים ‎ עכשיו ‎ רשות, ‎ שבה ‎ יעבדו ‎ אותם‎ 
פקידים. ‎ גם ‎ סיפור ‎ המרפסת, ‎ שבו ‎ נפנף ‎ נתניהו, ‎ הוא ‎ אחיזת‎ 
עיניים. ‎ כדי ‎ לסגור ‎ מרפסת ‎ צריך ‎ אישור ‎ של ‎ ועדת ‎ התכנון‎ 
והבנייה ‎ העירונית ‎ ואין ‎ בעיה ‎ לעשות ‎ אצל ‎ המינהל ‎ היוון ‎ של‎ 
דמי ‎ השימוש ‎ בקרקע.‎ 


המבנה ‎ הנוכחי ‎ של ‎ הבעלות ‎ על ‎ הקרקע ‎ בישראל‎ 

93%  מהקרקע ‎ הן ‎ קרקעות ‎ מדינה, ‎ המוחזקות ‎ בידי ‎ מינהל‎ 
מקרקעי ‎ ישראל, ‎ הכוללות ‎ גם ‎ 15%  מהקרקע ‎ שהיא ‎ בבעלות‎ 
הקרן ‎ הקיימת.‎ 

3.5%  מהקרקע ‎ -  קניין ‎ פרטי ‎ של ‎ יהודים.‎ 

3.5%  מהקרקע ‎ -  קניין ‎ פרטי ‎ של ‎ ערבים.‎ 

סוייד ‎ הצביע ‎ על ‎ הדיסהרמוניה ‎ בין ‎ הרפורמה ‎ המוצעת ‎ לבין‎ 
חוק ‎ התכנון ‎ והבנייה ‎ ופסיקת ‎ בג״ץ ‎ לגבי ‎ השימוש ‎ בקרקע‎ 
שהפקיעה ‎ הממשלה ‎ מאזרחים. ‎ החוקים ‎ ששימשו ‎ להפקעת‎ 
קרקעות, ‎ אוסרים ‎ על ‎ הממשלה ‎ את ‎ מכירתה ‎ של ‎ קרקע‎ 
מופקעת, ‎ ומתירים ‎ רק ‎ את ‎ החכרתה. ‎ באותה ‎ רוח ‎ פסק ‎ גם‎ 
בג״ץ. ‎ אך ‎ לפי ‎ הרפורמה ‎ הממשלתית, ‎ המדינה ‎ עושקת ‎ את‎ 
בעלי ‎ הקרקע, ‎ שאדמתם ‎ הופקעה ‎ בעצם ‎ מכירתה ‎ לאנשים‎ 
פרטיים. ‎ כך, ‎ למשל, ‎ תאפשר ‎ הרפורמה ‎ למכור ‎ קרקעות ‎ של‎ 
בדואים ‎ בנגב, ‎ שהם ‎ הבעלים ‎ המנהגיים, ‎ וזאת ‎ שעה‎ 
שמתנהלים ‎ תהליכי ‎ הסדר. ‎ היא ‎ גם ‎ תאפשר ‎ את ‎ מכירתם ‎ של‎ 
מיליוני ‎ דונמים ‎ קרקע ‎ של ‎ פליטים ‎ ערבים, ‎ נפקדים ‎ או ‎ נוכחים.‎ 

בהתייחסו ‎ להסכם ‎ בין ‎ הממשלה ‎ לקרן ‎ הקיימת, ‎ הצביע‎ 
סוייד ‎ על ‎ כך, ‎ הקרן ‎ הקיימת ‎ תעביר ‎ לממשלה ‎ קרקעות ‎ שהיא‎ 
מחזיקה ‎ במרכז ‎ הארץ, ‎ ותקבל ‎ בתמורה ‎ קרקעות ‎ בנגב ‎ ובגליל.‎ 
ומאחר ‎ שאדמות ‎ הקרן ‎ הקיימת ‎ אפילו ‎ אינן ‎ מוחכרות ‎ לערבים,‎ 
ברור ‎ שעיסקה ‎ זו ‎ תחנוק ‎ עוד ‎ יותר ‎ את ‎ היישובים ‎ הערביים.‎ 
"טובת ‎ הציבור" ‎ התגלגלה ‎ ל״טובת ‎ ההון"‎ 

ח״כ ‎ מוחמר ‎ ברכה ‎ הוקיע ‎ בדבריו ‎ את ‎ הניסיון ‎ של‎ 
הממשלה ‎ לבצע ‎ מחטף ‎ של ‎ מכירת ‎ קרקעות ‎ המדינה ‎ במסווה‎ 
של ‎ רפורמה.‎ 

רוב ‎ קרקעות ‎ המדינה ‎ הופקעו ‎ בשעתו ‎ מהאזרחים ‎ הערבים‎ 
באמצעות ‎ חוקים ‎ שונים. ‎ כך, ‎ למשל, ‎ חוקק ‎ חוק ‎ בדבר‎ 
האפוטרופוס ‎ לנכסי ‎ נפקדים, ‎ האמור ‎ לשמור ‎ על ‎ הקרקעות,‎ 
שבעליהם ‎ הערבים ‎ אינם ‎ נמצאים, ‎ או ‎ שהם ‎ נפקדים־נוכחים.‎ 
ההפקעות ‎ נעשו ‎ "לטובת ‎ הציבור", ‎ אך ‎ לאחר ‎ שחלפו ‎ חמישים‎ 
שנה ‎ ויותר, ‎ ובקרקע ‎ לא ‎ נעשה ‎ שימוש, ‎ במקום ‎ להחזירה‎ 
לבעליה ‎ -  הממשלה ‎ מתכננת ‎ עכשיו ‎ למכור ‎ אותה ‎ למרבה‎ 
במחיר, ‎ לקרטלים ‎ כלכליים ‎ ולבעלי ‎ הון.‎ 

ברכה ‎ ביקר ‎ את ‎ ההתנהלות ‎ הגזענית ‎ של ‎ מינהל ‎ מקרקעי‎ 
ישראל. ‎ אך ‎ התנהלות ‎ זו ‎ לא ‎ תיפסק. ‎ אולם, ‎ כאשר ‎ הקרקע‎ 
מוחזקת ‎ בידי ‎ המדינה, ‎ ישנו ‎ סיכוי ‎ למאבק ‎ ציבורי ‎ למען ‎ צדק‎ 
חלוקתי, ‎ בעוד ‎ שקרקע ‎ מופרטת ‎ יוצאת ‎ מתחום ‎ הדיון‎ 
הציבורי.‎ 

הרפורמה ‎ הממשלתית ‎ בדבר ‎ הפרטת ‎ הקרקעות, ‎ ציין ‎ ברכה,‎ 
מתעלמת ‎ ממצוקת ‎ היישובים ‎ הערביים, ‎ שאין ‎ להם ‎ יותר‎ 
קרקעות ‎ לבנייה ‎ או ‎ להקמת ‎ אזורי ‎ תעשייה.‎ 

ברכה ‎ סיכם, ‎ כי ‎ כל ‎ ממשלות ‎ ישראל ‎ שירתו ‎ את ‎ ההון‎ 
הגדול, ‎ הזר ‎ והמקומי. ‎ הרפורמה ‎ בקרקע, ‎ שיזמה ‎ ממשלת‎ 
נתניהו ‎ היא ‎ בעצם ‎ ביטוי ‎ אמיתי ‎ של ‎ אותו ‎ שירות ‎ להון.‎ 


מק״י ‎ בת ‎ 4/ 90 


היכן ‎ גופתו ‎ של ‎ סיומה?‎ 

החודש ‎ לפני ‎ 68  שנה, ‎ קצינים ‎ יהודים ‎ בבולשת ‎ הבריטית ‎ עינו ‎ למוות‎ 
את ‎ סיומה ‎ מירוניאנסקי, ‎ מזכיר ‎ סניף ‎ ת״א ‎ של ‎ המפלגה ‎ הקומוניסטית.‎ 


הקומוניסטים ‎ בפלשתינה ‎ נרדפו, ‎ נכלאו, ‎ ועונו ‎ בידי‎ 
השלטון ‎ הבריטי ‎ מתחילת ‎ שנות ‎ ה-20 ‎ ועד ‎ 1942. ‎ ב-7 ‎ ביולי‎ 
1941, ‎ תפסו ‎ קציני ‎ משטרה ‎ יהודים, ‎ שעבדו ‎ בשירות ‎ הבולשת‎ 
הבריטית, ‎ את ‎ סיומה ‎ מירוניאנסק■, ‎ מזכיר ‎ סניף ‎ ת״א ‎ של‎ 
המפלגה. ‎ בחקירתו ‎ במטה ‎ הבולשת ‎ (ס1כ>), ‎ ששכן ‎ ברחוב‎ 
יפו-ת״א, ‎ הוא ‎ עונה ‎ כה ‎ קשה, ‎ שגופו ‎ לא ‎ החזיק ‎ מעמד. ‎ ישנן‎ 
עדויות ‎ שנרצח ‎ במהלך ‎ החקירה, ‎ אך ‎ גופתו ‎ לא ‎ נתגלתה‎ 
מעולם ‎ ואיש ‎ גם ‎ לא ‎ הודה ‎ ברצח.‎ 

לוק■ ‎ זברק, ‎ שהיה ‎ פועל ‎ מתכת, ‎ סיפר ‎ בשיחה‎ ("זו ‎ הדרך",‎ 
7.7.1966), ‎ כי ‎ התוודע ‎ לסיומה ‎ בשנת ‎ 1937  באמצעות ‎ חברת‎ 
מפלגה ‎ בשם ‎ ברכה, ‎ שעבדה ‎ עמו ‎ כפועלת ‎ במפעל ‎ פלאלום.‎ 
ברכה ‎ הביאה ‎ אותו ‎ לדירה ‎ קטנה ‎ במרתף. ‎ רעייתו ‎ של ‎ סיומה,‎ 
קלרה, ‎ סבלה ‎ אז ‎ מכוויות ‎ עקב ‎ תאונה. ‎ ברשותו ‎ של ‎ לוקי‎ 
הייתה ‎ חבילת ‎ תחבושות ‎ (מצרך ‎ נדיר ‎ בימי ‎ המלחמה), ‎ שכן‎ 
באותן ‎ ימים ‎ הרכיבו ‎ במפעל ‎ מכונה ‎ לייצור ‎ תחבושות. ‎ שם ‎ גם‎ 
פגש ‎ את ‎ אליושה ‎ גודנסקי.‎ 

בפגישתם ‎ השנייה, ‎ אמר ‎ סיומה ‎ ללוקי, ‎ שרוצים ‎ לזרוק ‎ אותו‎ 
מהארגון ‎ אנטיפא ‎ -  ארגון ‎ דמוקרטי ‎ למאבק ‎ בפאשיזם.‎ 
בארגון ‎ לגאלי ‎ זה ‎ פעלו ‎ גם ‎ חברי ‎ מפלגה, ‎ שבשל ‎ תנאיי‎ 
המחתרת ‎ לא ‎ יכלו ‎ להזדהות ‎ בקומוניסטים. ‎ לוקי ‎ הבין‎ 
מדבריו, ‎ שהוא ‎ קשור ‎ במפלגה. ‎ מאז ‎ נפגשו ‎ פעמים ‎ רבות‎ 
במסגרת ‎ הפעילות ‎ המפלגתית.‎ 

לוקי ‎ זברק ‎ מתאר ‎ את ‎ סיומה ‎ כאיש ‎ רחב ‎ אופקים, ‎ שהיטיב‎ 
לספר ‎ על ‎ המתרחש ‎ בעולם, ‎ כאדם ‎ רציני, ‎ הממעט ‎ לצחוק.‎ 

חנה ‎ זברק ‎ סיפרה ‎ בשיחה ‎ שפורסמה ‎ ב״זו ‎ הדרך", ‎ כי‎ 
הייתה ‎ המקשרת ‎ בין ‎ החברים ‎ שהסתתרו ‎ בביתה ‎ לבין ‎ סיומה,‎ 
ולכן ‎ פגשה ‎ אותו ‎ מדי ‎ יום ‎ והעבירה ‎ לו ‎ חומרים ‎ מפלגתיים.‎ 

אסתר ‎ זילברברג, ‎ שהייתה ‎ נשואה ‎ לאליושה ‎ גודנסקי,‎ 
סיפרה ‎ באותה ‎ שיחה, ‎ כי ‎ סיומה ‎ עלה ‎ מרומניה ‎ עם ‎ רעייתו‎ 
קלרה ‎ בשנות ‎ ה-30. ‎ אליושה ‎ ואסתר ‎ הכירו ‎ את ‎ סיומה ‎ בארגון‎ 
אנטיפא, ‎ שהוזכר ‎ לעיל, ‎ אסתר ‎ הטיבה ‎ להכירו ‎ שכן ‎ היה ‎ בן‎ 
בית ‎ בביתה. ‎ שמו ‎ המחתרתי ‎ של ‎ סיומה ‎ היה ‎ "אריה". ‎ סיומה‎ 
עבד ‎ לפרנסתו ‎ כפועל ‎ בניין, ‎ אך ‎ מרבית ‎ השנה ‎ היה ‎ מובטל.‎ 
כשנעצר ‎ ועונה ‎ למוות, ‎ ציינה, ‎ היה ‎ כבן ‎ 30.‎ 

אסתר ‎ תיארה ‎ אירוע, ‎ שבו ‎ היה ‎ מעורב ‎ סיומה‎ :  באחד ‎ הימים‎ 
הוא ‎ הופיע ‎ בביתה ‎ עם ‎ שתי ‎ חברות ‎ ועם ‎ חומר ‎ שצריך ‎ היה‎ 
לסלק. ‎ סיומה ‎ הבחין, ‎ כי ‎ ברחוב ‎ עומד ‎ קצין ‎ הבולשת‎ 
שטיינברג, ‎ והוא ‎ החליט, ‎ שיש ‎ לשרוף ‎ את ‎ החומר‎ 
באמבטיה. ‎ אסתר ‎ ביקשה ‎ ממנו ‎ שיעזוב ‎ את ‎ הבית, ‎ כי ‎ גם ‎ עשן‎ 
יעורר ‎ חשד. ‎ אך ‎ סיומה ‎ התעקש ‎ לא ‎ לצאת ‎ מהבית, ‎ עד‎ 
שנשרפה ‎ פיסת ‎ הנייר ‎ האחרונה. ‎ התנהגות ‎ זו, ‎ סיכמה ‎ אסתר,‎ 
העידה ‎ על ‎ אחריותו ‎ לחברים ‎ ועל ‎ יכולתו ‎ לקבל ‎ החלטות. ‎ לכן‎ 
כאשר ‎ ב-7 ‎ ביולי ‎ 1941, ‎ סיומה ‎ לא ‎ הביא ‎ את ‎ הכרוזים ‎ שהיה‎ 
אמור ‎ להעביר, ‎ החברים ‎ הבינו ‎ מייד ‎ שמשהו ‎ קרה. ‎ ואכן ‎ קרה.‎ 

ביול■ ‎ 1941, ‎ הדירה ‎ של ‎ לוק■ ‎ ורעייתו ‎ חנה ‎ ברחוב‎ 
נחמני ‎ 48  בת״א ‎ הייתה ‎ מקום ‎ מסתור ‎ להנהגת ‎ המפלגה,‎ 
לרבות ‎ לשמחה ‎ צברי, ‎ שברחה ‎ מהכלא ‎ הבריטי. ‎ כדי ‎ לא ‎ לעורר‎ 


חשד ‎ ולהגן ‎ על ‎ החברים, ‎ חנה ‎ קיבלה ‎ חופשה ‎ מפעילות‎ 
מפלגתית.‎ 

ב-7 ‎ ביולי, ‎ סיפר ‎ לוקי ‎ זברק, ‎ אמרה ‎ לו ‎ שמחה ‎ צברי, ‎ כי ‎ כבר‎ 
כמה ‎ ימים ‎ אין ‎ קשר ‎ עם ‎ הדפוס, ‎ וכי ‎ חברים ‎ לא ‎ באו ‎ לקחת ‎ את‎ 
החומר ‎ עבור ‎ השבועון ‎ "קול ‎ העם". ‎ לוקי ‎ ידע, ‎ שהדפוס‎ 
המחתרתי ‎ של ‎ המפלגה ‎ נמצא ‎ בסביבות ‎ הבימה, ‎ אך ‎ לא ‎ ידע‎ 
היכן ‎ בדיוק. ‎ נאמר ‎ לו, ‎ ללכת ‎ לביתו ‎ של ‎ סיומה, ‎ שהתגורר‎ 
ברחוב ‎ וארבורג. ‎ בדרכו ‎ לשם, ‎ שילם ‎ לוקי ‎ את ‎ התשלום‎ 
החודשי ‎ לבעלי ‎ הדירה, ‎ שבה ‎ התגורר. ‎ כשהגיע ‎ לסיומה, ‎ קיבל‎ 
לוקי ‎ מזוודה ‎ עם ‎ נייר ‎ עבור ‎ הדפוס. ‎ אך ‎ בעודו ‎ נושא ‎ את‎ 
המזוודה, ‎ עצרו ‎ אותו ‎ ברחוב ‎ קינג ‎ ג׳ורג׳ ‎ בלשים ‎ של ‎ המשטרה‎ 
הבריטית, ‎ והעבירו ‎ אותו ‎ לתחנת ‎ המשטרה ‎ ברחוב ‎ אלנבי ‎ פינת‎ 
הירקון. ‎ בחקירתו ‎ הוכה ‎ מכות ‎ רצח ‎ ועונה ‎ באמצעות‎ 
מכשירים. ‎ בראש ‎ המכים ‎ היה ‎ קצין ‎ יהודי ‎ בשם ‎ שיף.‎ 

מאחר ‎ שלוקי ‎ לא ‎ נשבר, ‎ העבירו ‎ אותו ‎ למשטרת ‎ השחר. ‎ שם‎ 
חקרו ‎ אותו ‎ כמה ‎ קצינים ‎ יהודים, ‎ שעבדו ‎ בשירות ‎ המשטרה‎ 
הבריטית, ‎ וביניהם ‎ קצין ‎ בשם ‎ שטיינברג, ‎ שהתמחה‎ 
באלימות ‎ כלפי ‎ קומוניסטים. ‎ בינתיים ‎ מצאו ‎ הבלשים ‎ את‎ 
הקבלה ‎ על ‎ תשלום ‎ שכר ‎ הדירה. ‎ שטיינברג ‎ השתולל ‎ וצרח,‎ 
כיצד ‎ לא ‎ שם ‎ לב, ‎ כי ‎ בשכנות ‎ לביתו ‎ מתגוררים ‎ קומוניסטים.‎ 
בשלב ‎ זה ‎ הועבר ‎ לוקי ‎ זברק ‎ למטה ‎ הבולשת ‎ ברחוב ‎ יפו-ת״א.‎ 
בעקבות ‎ הקבלה, ‎ צרו ‎ בלשים ‎ על ‎ ביתו ‎ של ‎ לוקי, ‎ ועצרו ‎ שבעה‎ 
קומוניסטים, ‎ וביניהם ‎ -  סיומה ‎ מירוניאנסקי, ‎ וגם ‎ הם ‎ הועברו‎ 
למטה ‎ הבולשת.‎ 

על ‎ אשר ‎ אירע ‎ בחקירתו ‎ של ‎ סיומה ‎ ישנן ‎ כמה ‎ עדויות,‎ 

אך ‎ הפרטים ‎ המלאים ‎ אינם ‎ ידועים. ‎ מיכאל ‎ כהן, ‎ שהועמד‎ 
לדין ‎ בשנת ‎ 1948  בשל ‎ חשד ‎ שרצח ‎ את ‎ אשתו, ‎ סיפר ‎ בבית‎ 
המשפט, ‎ כי ‎ ב-1941 ‎ עבד ‎ כמזכיר ‎ בבולשת ‎ הבריטית ‎ ביפו.‎ 
כהן ‎ סיפר, ‎ כי ‎ שמע ‎ צעקות ‎ איומות ‎ מהחדר ‎ שבו ‎ נחקר ‎ סיומה,‎ 
וכי ‎ כאשר ‎ פתח ‎ את ‎ הדלת ‎ -  הוא ‎ ראה ‎ את ‎ הקצין ‎ שטיינברג‎ 
ואחרים ‎ מכים ‎ את ‎ סיומה ‎ באגרופני ‎ ברזל, ‎ באלות ‎ גומי‎ 
ובמקלות, ‎ ואת ‎ סיומה ‎ נופל ‎ מתבוסס ‎ בדמו. ‎ כעבור ‎ זמן ‎ קצר‎ 
הוזעק ‎ רופא ‎ ערבי, ‎ שקבע ‎ את ‎ מותו ‎ של ‎ סיומה. ‎ כהן ‎ הוסיף, ‎ כי‎ 
ראה ‎ שוטרים ‎ עוטפים ‎ את ‎ גופתו ‎ של ‎ סיומה ‎ בשמיכה‎ 
ומעבירים ‎ אותה ‎ לטנדר ‎ משטרתי. ‎ למחרת ‎ איים ‎ שטיינברג ‎ על‎ 
כהן, ‎ שלא ‎ יעז ‎ לספר ‎ מה ‎ שראה, ‎ והוסיף, ‎ כי ‎ מצווה ‎ היא ‎ להרוג‎ 
את ‎ כל ‎ הקומוניסטים.‎ 

בוועדת ‎ החקירה ‎ הממלכתית ‎ לחקר ‎ מותו ‎ של ‎ סיומה‎ 
מירוניאנסקי, ‎ שהוקמה ‎ בסוף ‎ 1948  לפי ‎ דרישתה ‎ של ‎ מק״י,‎ 
העידו ‎ רבים, ‎ וביניהם ‎ לוקי ‎ זברק. ‎ לוקי ‎ תיאר ‎ את ‎ העינויים‎ 
הקשים ‎ שעונו ‎ הוא ‎ וחבריו ‎ הקומוניסטים ‎ במטה ‎ הבולשת.‎ 

עד ‎ אחר ‎ שהעיד ‎ בפני ‎ הוועדה ‎ היה ‎ ש. ‎ רחנשטיין, ‎ שהיה‎ 
קצין ‎ חקירות ‎ במשטרה ‎ הבריטית. ‎ רוזנשטיין ‎ סיפר, ‎ כי ‎ נתבקש‎ 
ביולי ‎ 1941  לחקור ‎ את ‎ מותו ‎ של ‎ סיומה. ‎ הוא ‎ קיים ‎ שיחה ‎ עם‎ 
וילקינס, ‎ מפקד ‎ המשטרה, ‎ שסיפר ‎ לו, ‎ כי ‎ הזהיר ‎ את ‎ הקצינים‎ 
היהודים ‎ שלא ‎ יגזימו ‎ בהכאתו ‎ של ‎ סיומה. ‎ וילקינס ‎ גם ‎ אמר‎ 
לרוזנשטיין, ‎ כי ‎ גופתו ‎ של ‎ סיומה ‎ הושלכה ‎ לים. ‎ אולם, ‎ כאמור,‎ 
הגופה ‎ לא ‎ נמצאה ‎ מעולם.‎ 


ההר ‎ ההווה‎ /5‎ 


האינטרנט ‎ כאמצעי ‎ להפצת ‎ שינוי ‎ פוליטי‎ 

מה ‎ מלמד ‎ הניסיון ‎ של ‎ האירועים ‎ באירן ‎ שלאחר ‎ הבחירות?‎ 


מאת ‎ ערן ‎ הדס‎ 

רשת ‎ האינטרנט, ‎ שהחלה ‎ כפרויקט ‎ מחקר ‎ של ‎ משרד‎ 
ההגנה ‎ האמריקאי, ‎ התפשטה ‎ והתעצמה. ‎ היום ‎ נהוג ‎ לומר,‎ 
שהמהפכה ‎ שגרמה ‎ רשת ‎ האינטרנט ‎ מובילה ‎ למימוש ‎ חזון‎ 
"הכפר ‎ הגלובלי", ‎ שניסח ‎ העתידן ‎ מרשל ‎ מקלוהן. ‎ מהפכת‎ 
המידע ‎ גורמת ‎ לכך, ‎ שפריטי ‎ מידע ‎ רבים, ‎ ובעיקר ‎ אירועים‎ 
בעלי ‎ משמעות ‎ גלובלית, ‎ מופצים ‎ באופן ‎ מיידי ‎ דרך ‎ האינטרנט‎ 
לרחבי ‎ העולם. ‎ מעבר ‎ לפוליטיקה ‎ הסמויה, ‎ החבויה ‎ ביחסי‎ 
הכוחות ‎ שנוצרו ‎ ממבנה ‎ הרשת ‎ ומאופיה, ‎ נרשמו ‎ לאינטרנט‎ 
כמה ‎ הישגים ‎ בתחום ‎ השינוי ‎ החברתי ‎ והמדיני, ‎ אפילו‎ 
בנסיונות ‎ הפיכה.‎ 

"מהפכת ‎ הטוויטר" ‎ היא ‎ כינוי ‎ לסדרת ‎ מאורעות‎ 
שהתרחשו ‎ באיראן ‎ לאחר ‎ שפורסמו ‎ שם ‎ תוצאות ‎ הבחירות‎ 
האחרונות. ‎ ספירת ‎ הקולות ‎ הציגה ‎ יתרון ‎ משמעותי ‎ לנשיא‎ 
המכהן ‎ אחמדינג׳אד, ‎ גם ‎ באזורים ‎ עירוניים, ‎ לרבות ‎ בטהרן,‎ 
בהם ‎ שררה ‎ תחושה ‎ עמוקה ‎ של ‎ רוב ‎ לאופוזיציה.‎ 

בשבת ‎ של ‎ שבוע ‎ הבחירות, ‎ החלו ‎ המונים ‎ לנהור ‎ לרחובות‎ 
ולהפגין, ‎ וכבר ‎ אחר־הצהריים ‎ נלוו ‎ להפגנות ‎ היבטים ‎ אלימים.‎ 
בתגובה, ‎ משטר ‎ ההאייתולות ‎ החל ‎ לחסום ‎ קווי ‎ טלפון, ‎ לנטרל‎ 
מסרוני ‎ אס.אם.אס, ‎ להצר ‎ את ‎ צעדיהם ‎ של ‎ העיתונאים ‎ הזרים,‎ 
וגם ‎ לחסום ‎ גישה ‎ לחלק ‎ מאתרי ‎ האינטרנט. ‎ אך ‎ להפתעת‎ 
ראשי ‎ המשטר, ‎ ״חומת ‎ המידע״ ‎ שהקימו ‎ -  נפרצה.‎ 

טוויטר ‎ הוא ‎ אתר ‎ (או ‎ רשת ‎ חברתית), ‎ המאפשר‎ 
למשתמשיו ‎ לפרסם ‎ באינטרנט ‎ במהירות ‎ הודעה ‎ שאורכה ‎ אינו‎ 
עולה ‎ על ‎ 140  תווי ‎ מחשב. ‎ למעשה, ‎ האתר ‎ מאפשר ‎ לפרסם‎ 
מסרון‎ (אס.אם.אס) ‎ לכל ‎ העולם. ‎ המעלה ‎ הגדולה ‎ של ‎ האתר‎ 
היא ‎ היכולת ‎ של ‎ משתמשים ‎ אחרים ‎ לחפש ‎ בו ‎ מילות-מפתח,‎ 
ולקבל ‎ מיידית ‎ את ‎ כל ‎ ההודעות ‎ המכילות ‎ אותן.‎ 

אלפי ‎ איראנים ‎ השתמשו ‎ בשירות ‎ של ‎ טוויטר, ‎ כדי ‎ לפרסם‎ 
הודעות ‎ עדכון ‎ על ‎ המצב, ‎ וחבריהם ‎ מעבר ‎ לים ‎ עקבו ‎ בזמן-‎ 
אמת ‎ אחר ‎ ההתרחשויות ‎ באמצעות ‎ החיפוש.‎ 

לפי ‎ דיווחים, ‎ ממשלת ‎ איראן ‎ ניסתה ‎ לחסום ‎ את ‎ טוויטר‎ 
(וגם ‎ את ‎ פייסבוק) ‎ עוד ‎ לפני ‎ הבחירות, ‎ בתואנה, ‎ כי ‎ נעשה‎ 
באתר ‎ שימוש ‎ אסור ‎ לטובת ‎ תעמולת ‎ בחירות. ‎ ואולם,‎ 
האיראנים ‎ השתמשו ‎ באתרי ‎ תיווך ‎ (פרוקסי) ‎ דרך ‎ חברים‎ 
וקרובי ‎ משפחה ‎ ברחבי ‎ העולם, ‎ כדי ‎ לגשת ‎ לטוויטר ‎ ללא‎ 
ידיעת ‎ השלטונות. ‎ ניסיון ‎ ההפיכה ‎ אמנם ‎ לא ‎ צלח, ‎ אך ‎ העם‎ 
האיראני ‎ ושאר ‎ העולם ‎ למדו ‎ להכיר ‎ את ‎ כוחו ‎ של ‎ האינטרנט‎ 
ככלי ‎ לשינוי, ‎ הנתון ‎ בידיו ‎ של ‎ הציבור.‎ 

הדוגמא ‎ של ‎ איראן ‎ מייצגת, ‎ אך ‎ אינה ‎ ייחודית. ‎ בקישינב,‎ 
בירת ‎ מולדובה, ‎ שיחת ‎ בית-קפה ‎ שגרתית ‎ ביום ‎ שלאחר‎ 
הבחירות ‎ באפריל ‎ 2009, ‎ הביאה ‎ את ‎ נטליה ‎ מוראר, ‎ צעירה‎ 
בת ‎ 25, ‎ לפתיחתה ‎ של ‎ חזית ‎ טוויטר ‎ מולדובית. ‎ קריאתה ‎ של‎ 
מוראר ‎ להפגנה ‎ כינסה ‎ 20  אלף ‎ איש ‎ סביב ‎ הפרלמנט. ‎ מוראר‎ 
נעצרה, ‎ אך ‎ נערכה ‎ ספירה ‎ מחודשת ‎ של ‎ הקולות.‎ 

בארה״ב, ‎ המועמד ‎ הדמוקרטי ‎ לנשיאות, ‎ ברק ‎ אובאמה,‎ 
זכה ‎ הן ‎ בבחירות ‎ הפנימיות ‎ במפלגתו ‎ והן ‎ בבחירות ‎ לנשיאות,‎ 


כאשר ‎ חלק ‎ גדול ‎ מהקמפיין ‎ שלו ‎ מבוסס ‎ על ‎ נוכחות ‎ מסיבית‎ 
ברשת ‎ האינטרנט ‎ ועל ‎ גיוס ‎ תרומות ‎ דרך ‎ האינטרנט. ‎ בבירת‎ 
הקפיטליזם ‎ העולמי, ‎ שם ‎ הקנקן ‎ משחק ‎ תפקיד ‎ חשוב ‎ לא‎ 
פחות ‎ מתכולתו, ‎ הקרין ‎ אובאמה ‎ לציבור ‎ תדמית ‎ של ‎ שינוי,‎ 
והאינטרנט ‎ שימש ‎ בידיו ‎ כאמצעי ‎ להוכחת ‎ חדשנות. ‎ אובאמה‎ 
שיווק ‎ את ‎ עצמו ‎ באמצעות ‎ קטעי ‎ וידאו ‎ ויראליים, ‎ שהוצגו‎ 
באתר ‎ יו-טיוב, ‎ כינס ‎ כמעט ‎ 2.5  מיליון ‎ חברים ‎ ברשת‎ 
פייסבוק, ‎ ויצר ‎ פער ‎ עצום ‎ בשיעור ‎ ההקלקות ‎ על ‎ באנרים ‎ בינו‎ 
לבין ‎ המועמד ‎ המתחרה, ‎ מקיין.‎ 

מוטב ‎ שנשכיל ‎ להבין, ‎ כי ‎ גם ‎ אצלנו ‎ ניתן ‎ להשתמש‎ 
באינטרנט ‎ לשינוי ‎ חברתי ‎ ופוליטי. ‎ מהלך ‎ כזה ‎ כבר ‎ נעשה‎ 
בקמפיין ‎ של ‎ ח״כ ‎ רב ‎ חנין ‎ לראשות ‎ עיריית ‎ תל־אביב-יפו.‎ 
תומכיו ‎ של ‎ חנין ‎ שיפרו ‎ רבות ‎ את ‎ מידת ‎ החשיפה ‎ שלו ‎ ואת‎ 
מידת ‎ התמיכה ‎ בו, ‎ תוך ‎ שימוש ‎ בבלוגים ‎ וברשתות ‎ חברתיות.‎ 

במקומות ‎ בהם ‎ עורמים ‎ מכשולים ‎ על ‎ חופש ‎ המידע,‎ 
האינטרנט ‎ הוא ‎ מדיום, ‎ המאפשר ‎ בקלות ‎ יחסית ‎ ערוץ ‎ מידע‎ 
אלטרנטיבי ‎ לרעיונות ‎ חדשים ‎ ומהפכניים.‎ 

דורשים ‎ להקים ‎ ועדת ‎ חקירה‎ 
לאירועי ‎ מלחמת ‎ עזה‎ 

30  סופרים, ‎ אמנים ‎ ואנשי ‎ אקדמיה ‎ פירסמו ‎ בשבוע ‎ שעבר‎ 
מודעה, ‎ הקוראת ‎ להקים ‎ ועדת ‎ חקירה ‎ לאירועי ‎ מלחמת ‎ עזה.‎ 
במודעה ‎ נאמר, ‎ בין ‎ היתר:‎ 

עדויותיהם ‎ של ‎ עשרות ‎ לוחמי ‎ צה״ל, ‎ שהשתתפו ‎ במלחמה‎ 
בעזה, ‎ פורסמו ‎ לאחרונה ‎ על ‎ ידי ‎ הארגון‎ "שוברים ‎ שתיקה",‎ 
והן ‎ חושפות ‎ תמונה ‎ קשה. ‎ מדברי ‎ הלוחמים ‎ עולה, ‎ שאזרחים‎ 
חפים ‎ מפשע ‎ נפגעו ‎ גם ‎ כאשר ‎ לא ‎ נשקפה ‎ כל ‎ סכנה ‎ לחיי‎ 
חיילי ‎ צה״ל; ‎ שהצבא ‎ עשה ‎ שימוש ‎ בירי ‎ פצצות ‎ זרחן ‎ לעבר‎ 
שטחים ‎ בנויים; ‎ שהונהגה ‎ מדיניות ‎ פתיחה ‎ באש ‎ מתירנית;‎ 
ושאזרחים ‎ חפים ‎ מפשע ‎ שימשו‎ "מגינים ‎ אנושיים". ‎ העדויות‎ 
סותרות ‎ את ‎ הצהרותיו ‎ של ‎ סגן ‎ הרמטכ״ל, ‎ האלוף ‎ דן ‎ הראל,‎ 
שאמר ‎ לאחר ‎ פרסומן ‎ של ‎ מסקנות ‎ חלקיות ‎ מהתחקירים‎ 
שערך ‎ צה״ל: ‎ "לא ‎ מצאנו ‎ ולו ‎ מקרה ‎ אחד, ‎ בו ‎ חייל ‎ ישראלי‎ 
פגע ‎ באופן ‎ מכוון ‎ באזרחים ‎ חפים ‎ מפשע". ‎ הפער ‎ בין‎ 
ההצהרות ‎ הרשמיות ‎ לבין ‎ התמונה ‎ הנחשפת ‎ בעדויות‎ 
החיילים ‎ מחייב ‎ בדיקה ‎ יסודית.‎ 

מי ‎ ששלח ‎ את ‎ החיילים ‎ לקרב, ‎ מחויב ‎ כעת ‎ להתייחס‎ 
בכבוד ‎ ובכובד ‎ ראש ‎ לדבריהם ‎ -  מדגישים ‎ החותמים.‎ 

על ‎ הדרישה ‎ חתומים: ‎ גל ‎ אוחובסקי, ‎ שולמית ‎ אלוני, ‎ רני‎ 
בלייר, ‎ אורנה ‎ בנאי, ‎ אסף ‎ גברון, ‎ פרופ׳ ‎ דפנה ‎ גולן, ‎ יהונתן‎ 
גפן, ‎ דוד ‎ גרוסמן, ‎ נורית ‎ גרץ, ‎ יעל ‎ דיין, ‎ רות ‎ דיין, ‎ רמי‎ 
הויברגר, ‎ אריאל ‎ הירשפלד, ‎ פרופ׳ ‎ אלון ‎ הראל, ‎ נתן ‎ זך, ‎ פרופ׳‎ 
שמעון ‎ זנדבנק, ‎ פרופ׳ ‎ נעמי ‎ חזן, ‎ עמיר ‎ לב, ‎ חגי ‎ לוי, ‎ רונית‎ 
מטלון, ‎ סמי ‎ מיכאל, ‎ פרופ׳ ‎ אבישי ‎ מרגלית, ‎ עמוס ‎ עוז, ‎ ארי‎ 
פולמן, ‎ איתן ‎ פוקס, ‎ יהושע ‎ קנז, ‎ אורלי ‎ קסטל ‎ בלום, ‎ יהודית‎ 
קציר, ‎ יהודית ‎ קרפ, ‎ יוסי ‎ שריד.‎ 


עובדי ‎ נמל ‎ חיפה: ‎ לא ‎ להפרטה‎ 


ועד ‎ העובדים ‎ של ‎ נמל ‎ חיפה ‎ פתח ‎ במאבק ‎ נגד ‎ ראש ‎ עיריית‎ 
חיפה, ‎ יונה ‎ יהב, ‎ ונגד ‎ הוועדה ‎ הבין־משרדית ‎ להכנת ‎ תוכנית‎ 
"חזית ‎ הים ‎ העירונית ‎ חיפה", ‎ בראשות ‎ מנכ״ל ‎ משרד ‎ הפנים‎ 
אריה ‎ בר.‎ 

יו״ר ‎ ועד ‎ העובדים ‎ בנמל, ‎ מאיר ‎ תורגימן, ‎ שיגר ‎ מכתב‎ 
לשרי ‎ האוצר ‎ והתחבורה, ‎ בו ‎ הודיע ‎ כי ‎ אין ‎ בכוונת ‎ העובדים‎ 
לשתף ‎ פעולה ‎ עם ‎ הרפורמה, ‎ שעיקרה ‎ -  הפרטת ‎ הנמל‎ 
באמצעות ‎ הנפקה ‎ של ‎ 15%  ממניות ‎ חברת ‎ הנמל ‎ ב-2010.‎ 

תורג׳מן ‎ מאשים ‎ את ‎ הממשלה ‎ בהתעלמות ‎ מוחלטת‎ 
מגורלם ‎ של ‎ מאות ‎ עובדי ‎ הנמל ‎ ושל ‎ אלפי ‎ המתפרנסים‎ 
הנוספים ‎ במעגל ‎ השני ‎ והשלישי ‎ מהפעילות ‎ הנמלית ‎ בחיפה.‎ 
הוא ‎ הדגיש, ‎ כי ‎ התוכנית ‎ שבה ‎ מדובר ‎ מהווה ‎ הפרה ‎ בוטה ‎ של‎ 
ההסכם ‎ הקיבוצי, ‎ שנחתם ‎ ב-2005 ‎ ומאיימת ‎ בפיטורי ‎ עובדים.‎ 

עיצומים ‎ בביטוח ‎ הלאומי‎ 

עובדי ‎ הביטוח ‎ הלאומי ‎ פתחו ‎ בעיצומים, ‎ במסגרתם ‎ לא‎ 
יקבלו ‎ קהל ‎ ולא ‎ יענו ‎ לטלפונים ‎ בכל ‎ הסניפים. ‎ העובדים‎ 
במשרד ‎ הראשי ‎ לא ‎ יטפלו ‎ בדואר ‎ ולא ‎ יקיימו ‎ פעולות ‎ גביה.‎ 
העובדים ‎ הסכימו, ‎ כי ‎ הוועדות ‎ הרפואיות ‎ יתקיימו ‎ כסדרן.‎ 

המועצה ‎ הארצית ‎ של ‎ עובדי ‎ הביטוח ‎ הלאומי ‎ החליטה ‎ על‎ 
פתיחת ‎ העיצומים ‎ במסגרת ‎ סכסוך ‎ העבודה, ‎ שהכריזה‎ 
ההסתדרות. ‎ העובדים ‎ מוחים ‎ על ‎ סירובו ‎ של ‎ האוצר ‎ לספק‎ 
כוח ‎ אדם ‎ מתאים, ‎ שיתמודד ‎ עם ‎ העלייה ‎ במספר ‎ הפונים‎ 
לביטוח ‎ הלאומי ‎ בעקבות ‎ המשבר ‎ הכלכלי ‎ וגל ‎ הפיטורים.‎ 

משנת ‎ 2003, ‎ פרשו ‎ מעבודתם ‎ במוסד ‎ 450  עובדים, ‎ אך ‎ לא‎ 
נקלטו ‎ עובדים ‎ חדשים. ‎ במקביל, ‎ חל ‎ גידול ‎ במטלות ‎ כתוצאה‎ 
מתוספת ‎ של ‎ 30%  במספר ‎ התביעות ‎ לדמי ‎ אבטלה. ‎ בנוסף,‎ 
בתחילת ‎ חודש ‎ אוגוסט ‎ צפוי ‎ להיכנס ‎ לתוקפו ‎ "חוק ‎ לרון"‎ 
המאפשר ‎ גם ‎ לנכים ‎ עובדים ‎ לקבל ‎ קצבת ‎ נכות ‎ מהביטוח,‎ 
ובעקבותיו ‎ יהיו ‎ אלפי ‎ פניות ‎ נוספות.‎ 

■רון ‎ צרפתי, ‎ יו״ר ‎ ועד ‎ העובדים ‎ הארצי ‎ של ‎ הביטוח‎ 
הלאומי, ‎ האשים ‎ את ‎ פקידי ‎ האוצר ‎ והנהלת ‎ המוסד ‎ בסחבת‎ 
מתמשכת ‎ וברצון ‎ לפגוע ‎ בעובדים, ‎ הכורעים ‎ תחת ‎ הנטל‎ 
ואינם ‎ מסוגלים ‎ לתת ‎ שירות ‎ ראוי ‎ למבוטחים.‎ 

כבר ‎ למעלה ‎ משנה ‎ מתנהל ‎ משא-ומתן ‎ בין ‎ ועד ‎ העובדים‎ 
לבין ‎ פקידי ‎ האוצר ‎ והנהלת ‎ הביטוח ‎ הלאומי, ‎ אך ‎ הוא ‎ לא‎ 
הניב ‎ תוצאות. ‎ לכן ‎ החליטו ‎ העובדים ‎ לנקוט ‎ עיצומים.‎ 

חוג ‎ אחווה ‎ -  חיפה‎ 

הוועד ‎ לידידות ‎ ישראל-קובה‎ 

שדרות ‎ בן־גוריון ‎ 39 

ביום ‎ ד/ ‎ 29.7, ‎ בשעה ‎ 19.30 

לציון ‎ ה-26 ‎ ביולי, ‎ יום ‎ המהפכה ‎ הקובנית‎ 
יוקרן ‎ הסרט‎ 

כוחה ‎ של ‎ קהילה‎ 

כיצד ‎ שרדה ‎ קובה ‎ את ‎ משבר ‎ אספקת ‎ הנפט‎ 


הסכם ‎ חדש ‎ בבנק ‎ אוצר ‎ החייל:‎ 
4%  תוספת ‎ שכר ‎ לעובדים‎ 

בתום ‎ סכסוך ‎ עבודה ‎ שנמשך ‎ שלושה ‎ חודשים ‎ ושביתה ‎ בת‎ 
שעתיים, ‎ נחתם ‎ בשבוע ‎ שעבר ‎ הסכם ‎ עבודה ‎ חדש ‎ עם ‎ עובדי‎ 
בנק ‎ אוצר ‎ החייל, ‎ המבטיח ‎ להם ‎ תוספת ‎ שכר ‎ של ‎ 4%  ומענק‎ 
של ‎ חצי ‎ משכורת.‎ 

איציק ‎ בעמן, ‎ יו״ר ‎ ועד ‎ העובדים, ‎ הוסיף, ‎ כי ‎ ההישג‎ 
החשוב ‎ ביותר ‎ שהשיגו ‎ העובדים ‎ הוא ‎ הבטחה ‎ של ‎ הנהלת ‎ בנק‎ 
אוצר ‎ החייל, ‎ כי ‎ תישמר ‎ עצמאותו ‎ ביחס ‎ לבנק ‎ הבינלאומי,‎ 
שרכש ‎ את ‎ אוצר ‎ החייל ‎ לפני ‎ שלוש ‎ שנים. ‎ בהסכם ‎ הרכישה‎ 
התחייב ‎ הבנק ‎ הבינלאומי ‎ לשמור ‎ על ‎ עצמאותו ‎ של ‎ בנק ‎ אוצר‎ 
החייל ‎ למשך ‎ 5  שנים. ‎ נעמן ‎ הבהיר, ‎ כי ‎ הובטח ‎ להם ‎ כעת,‎ 
שגם ‎ לאחר ‎ תקופה ‎ זו, ‎ לא ‎ יעברו ‎ מחלקות ‎ של ‎ אוצר ‎ החייל ‎ אל‎ 
הבנק ‎ הבינלאומי. ‎ "זה ‎ לא ‎ כתוב ‎ במפורש, ‎ אבל ‎ זה ‎ מה ‎ שנאמר‎ 
לנו. ‎ בכתב ‎ הובטח ‎ שיישמרו ‎ כל ‎ הזכויות ‎ שלנו", ‎ הוסיף ‎ נעמן.‎ 

הפגנות ‎ עניים ‎ בדרום ‎ אפריקה‎ 

הסלמה ‎ בהפגנות ‎ של ‎ אלפי ‎ תושבי ‎ עיירות ‎ עוני, ‎ במחאה ‎ על‎ 
מחסור ‎ בשירותים ‎ בסיסיים, ‎ כגון ‎ מים ‎ ודיור, ‎ מתרחשת ‎ בימים‎ 
אלה ‎ בדרום־אפריקה. ‎ מפגינים ‎ בפאתי ‎ יוהנסבורג ‎ חסמו‎ 
כבישים ‎ ויידו ‎ אבנים ‎ לעבר ‎ שוטרים, ‎ שהגיבו ‎ בגז ‎ מדמיע‎ 
ובירי ‎ קליעי ‎ גומי. ‎ יותר ‎ ממאה ‎ בני ‎ אדם ‎ נעצרו ‎ במחאות,‎ 
שפרצו ‎ גם ‎ בקייפ ‎ המערבי ‎ ובצפון־מזרח ‎ המדינה. ‎ תושבים‎ 
התבצרו ‎ באדמות ‎ חקלאיות ‎ במחאה ‎ על ‎ פינוים ‎ מיישוב ‎ זמני,‎ 
בו ‎ גרו.‎ 

המחאות ‎ מגבירות ‎ את ‎ הלחץ ‎ על ‎ הנשיא ‎ גיייקוב ‎ זומה,‎ 
שבטרם ‎ עלה ‎ לשלטון ‎ לפני ‎ שלושה ‎ חודשים, ‎ הבטיח‎ 
שממשלתו ‎ תעזור ‎ לעניים. ‎ בשיחה ‎ עם ‎ כתב ‎ העיתון‎ 
"הומניטה", ‎ פייר ‎ ברבנסי, ‎ מסרו ‎ ראשי ‎ המפלגה ‎ הקומוניסטית‎ 
של ‎ דרא״פ, ‎ כי ‎ "הם ‎ מבינים ‎ את ‎ הזעם ‎ שהצטבר ‎ בקרב‎ 
ההמונים". ‎ הם ‎ ציינו, ‎ כי ‎ האתגר ‎ איננו ‎ רק ‎ פוליטי ‎ מיידי, ‎ אלא‎ 
גם ‎ לטווח ‎ ארוך: ‎ "חייבים ‎ לשנות ‎ מן ‎ היסוד ‎ את ‎ כללי ‎ המשחק‎ 
של ‎ הקפיטליזם, ‎ שהוא ‎ השורש ‎ לעוני ‎ ולאפליה ‎ החברתית".‎ 

מק״י ‎ -  סניף ‎ תל-אביב‎ 

קורס ‎ קצר ‎ ללימוד ‎ רזי ‎ התקציב‎ 

יתקיים ‎ בימי ‎ ה׳ ‎ בשעה ‎ 19.30,‎ 

בגדה ‎ השמאלית, ‎ אחד ‎ העם ‎ 70, ‎ ת״א.‎ 

30.7  -  מהו ‎ התקציב?‎ 

6.8  -  כיצד ‎ משרת ‎ התקציב ‎ את ‎ המדיניות ‎ הניאו-‎ 
ליברלית?‎ 

1 3.8  -  התקציב ‎ שאושר ‎ ( 2009-201 0 )  והדרכים‎ 
להיאבק ‎ בו.‎ 

לא ‎ נדרש ‎ ידע ‎ מוקדם. ‎ ההשתתפות ‎ בקורס ‎ ללא ‎ תשלום.‎ 
להרשמה: ‎ 6293944-03  9.11׳ו0.ו>31ווו@10ח!‎ 

